
ang lahat ng humahadlang sa kanila. 
Kaya naman lalo na ngayong iginigiit ng bayan na wakasan na ang ubod ng bu- 
lok at sagad sa lupit na paghahari ni Arroyo. Nagkakaisa ang kanilang sigaw na 
wakasan na ang paghahari ng teroristang lagim, pandarambong at panunupil. 
Dapat hasain at gamitin ng sambayanan ang kanilang mga sandata sa pag- 
laban--ang armadong rebolusyonaryong kilusan, ang hayag na kilusang 
masa at ang nagkakaisang prente. 
Napakainam ng obhetibong kundisyon ngayon para isulong ang 
mga taktikal na opensiba, pausbungin ang masiglang kilusang ma- 
sa, isulong ang mga pakikibakang bayan at palawakin ang nagka- 
kaisang prente. 
Tuluy-tuloy at ibayo pang nalalantad at nahihiwalay ang 
rehimeng Arroyo sa masa ng sambayanan. Maging ang 
3 naghaharing pangkatin ay binabagabag ng lumala- 
P lim na mga hidwaang sanhi ng kasakiman ni Arroyo 
sa kapangyarihan at kayamanan. Higit na ring 
Ae rumurupok ang suporta sa rehimen ng nakarara- 
ta LA 4 ming nakabababang upisyal at tauhan ng re- 
LA [b 13 aksyunaryong sandatahang lakas nito. 
d AR Nakaatang sa balikat ng rebolusyo- 
PW e naryong kilusan at mga progresibo at 
y A~ demokratikong pwersa ang tungkuling 
H Æ pamunuan ang sambayanan, tipunin 
ang kanilang sumisidhing galit at 
itransporma ito sa materyal na pwersa 
laban sa naghaharing rehimeng US-Ar- 
royo at sa kabuuan ng umiiral na reak- 

syunaryong sistema. 

Dapat masigasig at masaklaw 
na pukawin at magpropaganda sa 
hanay ng mamamayan. Dapat ma- 
sikhay na kumbinahin ang solidong 
pag-oorganisa at ang mabilisan at 
masaklaw na pag-oorganisa, ang 
iba't ibang balangkas ng pakikipag- 
kaisang prente at ang mapanlikha, 
mapangahas at puspusang pagsu- 
sulong ng iba't ibang anyo ng paki- 
kibaka. 

Hinihingi ng panahon ang ma- 
agap, sistematiko at puspusang 
paghahanda upang mabisang ma- 
pukaw, maorganisa at mapakilos 
ang pinakamalaking bilang ng ma- 
mamayan at mabuo sila bilang ma- 
kapangyarihang pwersang anti-Ar- 
royo. Kailangang mabilis na mag- 
ipon ng lakas tungo sa mapagpas- 
yang pakikipagsagupa sa naghaha- 
ring rehimen. 

Dapat isaayos ang mga pama- 
maraan upang maabot, mapaliwa- 
nagan at mamobilisa ang milyun- 
milyong mamamayan sa mga komu- 
nidad, pabrika, paaralan, upisina, 
palengke at lansangan. Dapat ma- 
bisang magtalaga ng pinakamara- 
ming kadre, lider at aktibistang 
masa, organisador at propagandis- 
ta, sanayin at pakilusin sila upang 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


makiisa, makapamuno, makapagpa- 
rami at makapagpakilos sa malawak 
na masa. 

Magpakahusay sa pagtukoy ng 
pinakatampok na mga isyung nasa 
interes ng masa at laban sa nagha- 
haring rehimen. Buuin ang mga ha- 
yag na organisasyon at alyansang 
sektoral at multisektoral--para 
mapukaw, maorganisa at mapakilos 
ang pinakamarami sa pinakamaik- 
ling panahon nang may pagtitiyak 
din sa matiyagang pagbubuo at 
pagpapalakas ng mga namumunong 
solidong bag-as sa hanay nila. 

Susi sa pagpapakilos ng ma- 
mamayan ang mahusay na pagpa- 

pakita ng mahigpit na ugnayan ng 
kanilang labis na paghihikahos at 
kaapihan sa malalaking krimen ng 
rehimeng Arroyo. Kabilang sa mga 
ito ang napakarami nang malala- 
king iskandalo at kaso ng panda- 
rambong at panunuhol at ang tu- 
mitinding kampanya ng pamamas- 
lang at pandarahas sa mga akti- 
bista at pwersang anti-Arroyo. 
Kabilang din dito ang garapalang 
pag-aamyenda sa konstitusyon at 
iba pang maniobra para mapala- 
wig ang paghahari ni Arroyo, 
ipagkait ang mga demokratikong 
karapatan at pagsilbihan ang in- 
teres ng mga dayuhang kapangya- 
rihan. 

Tuluy-tuloy na magpursige sa 
ahitasyon at propagandang direk- 
tang umaabot sa masa. Palagana- 
pin ang mga rali, pulong masa, po- 
rum, grupong talakayan, pagta- 
tanghal pangkultura, pamamahagi 
ng mga pahayag at polyeto, pag- 
papaskil at pagpipinta sa mga pa- 
der at mga katulad na paraan ng 
direktang pagpapahayag sa mama- 
mayan. Gamitin ang mga popular 
na anyong gaya ng mga ringtone at 
Jingle, awit at tula, dulang pang- 
kalye at iba pa para maabot sa pi- 
nakamabilis at mabisang paraan 
ang pinakamalawak na bilang ng 
masa. Maksimisahin din ang pag- 
gamit ng masmidya at internet 
upang palaganapin ang mga bidyo, 

programang panradyo at iba pang 
katulad na propaganda. 

Kaalinsabay nito, buuin din 
ang iba't ibang tipo ng alyansa at 
tulungan ng mga progresibong 
pwersa at mga impluwensyal at ki- 
lalang personalidad na aktibong 
lumalaban sa rehimeng Arroyo. Hi- 
kayatin natin silang tumungo sa 
hanay ng mamamayan--sa mga 
porum at pagtitipon sa komunidad 
at lansangan. Doo'y tuwirang mai- 
hahatid nila ang kanilang pagsu- 
porta sa mga adhikain at pagkilos 
ng mamamayan at mailalantad at 
matutuligsa ang rehimen nang di 
nahahadlangan ng mga sagkang 
laging ginagamit ng mga alipures 
ni Arroyo sa parlamento. 

Sa sikreto at maingat na para- 
an, patuloy na abutin ang mga 
progresibo, demokratiko, disgus- 
tado at namumulat na mga pwersa 
sa reaksyunaryong sandatahang 
lakas. Pukawin, organisahin, ma- 
kipagkaisa at makipagtulungan sa 
kanila. Sa tamang panahon, maha- 
lagang maikoordina ang paglaban 
ng sambayanan at kanila ring pag- 
talikod at paglaban sa naghaha- 
ring rehimen. 

Ang lahat ng ito'y napakahala- 
gang maisulong at maigiit sa kabi- 
la ng mga banta at tumitinding 
karahasan ng rehimeng Arroyo la- 
ban sa mamamayan. Walang sa- 
wang ilantad, kundenahin at pa- 
nagutin ang rehimen sa bawat ka- 
so ng pampulitikang pamamas- 
lang, pagdukot at iba pang pagla- 
bag sa karapatang-tao at panunu- 
pil sa mamamayan. 

Ubos-kayang pukawin, organi- 
sahin at pakilusin ang malawak na 
masa ng sambayanan at pandayin 
ang malawak na pagkakaisa laban 
sa rehimeng Arroyo. Iluwal ang 
mga higanteng aksyong masa at 
likhain ang makapangyarihang un- 
os ng mamamayan na mapagpas- 
yang tatapos sa nanghihina at na- 
yayanig nang bulok na paghahari 
ng pangkating Arroyo. ABI 

Mabibigo ang mga pasistang 
pakana ng rehimeng Arroyo 


Ang sumusunod ay salin mula 
sa orihinal na Ingles ng pahayag 
ng Partido Komunista ng Pilipinas 
nitong Nobyembre 20. 


alu't lalong na- 
| hihiwalay, hu- 
mihina at na- 


nganganib ang rehi- 

meng US-Arroyo sa ha- 
rap ng malawakang galit 
ng mamamayan sa ma- 
lakihang katiwalian, 
suhulan, maruru- 
ming maniobra 

at malulubhang 
pasista at teroris- 
tang krimen nito. Tu- 
luy-tuloy itong hina- 
hambalos ng malalakas 
na protesta at batikos 

mula sa hanay ng de- 

mokratikong kilusang 

bayan at mga pwersang 
oposisyon. Lubha itong pinahihina 
ng lumalalang mga bitak sa nag- 
haharing koalisyon. Ang mga pa- 
kana nito ay patuloy na inilalan- 
tad at nilalabanan ng mamama- 
yan. 

Hindi makapagpapatuloy na 
makapaghari ang rehimeng Arroyo 
sa dating paraan. Mapalalawig la- 
mang nito ang kapit sa poder sa 
pamamagitan ng pinag-ibayong 
pasismo at terorismo. Plano nito 
sa susunod na tatlong taon ang 
pagpapataw ng papatinding mga 
hakbanging mapaniil sa pamama- 
gitan ng paglalatag ng mga sena- 
ryo ng mga “teroristang pambo- 
bomba” at iba pang hakbanging 
kontra-mamamayan. Ang layunin 
nito ay busalan ang oposisyon at 
bigyang-daan ang pagpapalawig 
ng paghahari. 

Pinagdurusa ang sambayanang 
Pilipino sa ilalim ng hayag at kub- 


SO 

ling karahasan ng estado. Kapare- 
ho ito ng padron ng walang hum- 
pay na ekstrahudisyal na pama- 
maslang at pagdukot, serye ng 
mga pambobomba at pagtatakip 
bago suspindihin ang writ of ha- 
beas corpus noong 1971 at taha- 
sang ipataw ang lantarang pasis- 
tang paghahari noong 1972. 
Tatlong taon bago magtapos 
ang sana'y huling termino na ni 
Ferdinand Marcos, nagsagawa siya 
ng serye ng mga pambobomba at 
iba pang karahasan na isinangka- 
lan niya para pormal na magpataw 
ng batas militar noong Setyembre 
21, 1972. Labing-apat na malala- 
king bombahan ang naganap sa 
Metro Manila noong 1970 na si- 
nundan ng mas malalaki pang pag- 
papasabog noong sumunod na da- 
lawang taon. Noong Hunyo 1971, 
binomba ng mga lihim na operati- 
ba ni Marcos ang Constitutional 

Convention Hall. Sinundan ito ng 
pambobomba sa rali ng oposisyon 
sa Plaza Miranda, sa pangunahing 
tubo ng NAWASA sa hangganan ng 
San Juan at Quezon City, sa Manila 
City Hall, sa gusali ng COMELEC, sa 
Kongreso, ilang upisina at substa- 
tion ng MERALCO at sa Doctor's 
Pharmaceuticals Building sa Calo- 
ocan City. 

Upang pagmukhaing totoo ang 
serye ng pambobomba, bahagya 
ring “binomba” ang bahay nina 
Sen. Jose Roy at Rep. Eduardo 
“Danding” Cojuangco na kapwa ma- 
lalapit na alyado ni Marcos. Tatlong 
linggo bago ideklara ang batas mi- 
litar, ang Joe's Department Store, 
Good Earth Plaza at Manila (City 
Hall ay sunud-sunod na binomba ni 
Sgt. Mariano Gabutin (na kalauna'y 
umamin) at ng kanyang special 
operations team na binubuo ng 
mga militar na eksperto sa pagpa- 
pasabog. Bilang pantapos, naglat- 
hala ang Malacafang ng balita na 
inambus umano si Defense Sec. 
Juan Ponce Enrile. 

Ang pambobomba sa Glorietta 
Mall at sa Batasang Pambansa ay 
hawig na hawig sa pakana ni Mar- 
cos. Nagpapalarga sila ng mga 
pambobomba at iba pang karaha- 
san laban sa bayan habang nalala- 
pit ang katapusan ng termino ng 
kasalukuyang rehimen. 

Ang mismong hepeng panse- 
guridad ng rehimen na may maha- 
bang madugong rekord ng pagpa- 
pasimuno ng mga “pambobomba” 
at “aksyong terorista,” ay umamin 
na dati nang alam ng rehimeng Ar- 
royo ang serye ng pambobomba. 
Pagkatapos mismo ng pagsabog sa 
Glorietta Mall noong October 19, 
nagpahayag si National Security 
Adviser Norberto Gonzales na kaga- 
gawan iyon ng mga “destabilisa- 
dor.” Idinugtong pa niya na kapag 
may sampung pambobombang ga- 
noon ay maari nang magpataw ng 
batas militar. Gayundin, matapos 
ang pambobomba sa Batasan no- 

ong Nobyembre 13, sinabi niyang 


Pambobomba sa Batasang Pambansa 


pat katao, kabilang si Ka Marcial Taldo ng Bagong Alyansang Ma- 

kabayan at Rep. Wahab Akbar ng Basilan ang nasawi nang pasa- 
bugan ng bomba ang labasan ng gusali ng Batasang Pambansa nitong 
Nobyembre 13. Marami pa ang nasugatan, kabilang si Rep. Luzvimin- 
da Ilagan ng Gabriela Women's Party. Isinagawa ang pambobombang 
ito ilang linggo lamang matapos ang pagpapasabog sa Glorietta Mall 
sa Makati noong Oktubre 19. 

Pilit na pinalalabas ng Malacafiang at ng pulis na ang pambobom- 
ba sa Batasang Pambansa ay kagagawan ng Abu Sayyaf at ang target 
ay si Akbar--kahit pa hindi nila maipaliwanag kung bakit papatayin 
ng Abu Sayyaf si Akbar na kilalang malapit sa kanila. 

Para suportahan ang “teorya” ng pulis, sinalakay nila ang isang 
bahay sa Payatas, Quezon City na pinagkukutaan diumano ng mga ele- 
mento ng Abu Sayyaf. 

Tatlo ang namatay at 
tatlo ang dinakip dito. 
Nakuha umano sa reyd 
ang ilang “ebidensya” na 
sila ang may kagagawan 


ng pambobomba sa Ba- 
tasang Pambansa, kabi- 
lang ang papeles ng ben- 
tahan at rehistro ng mo- 
torsiklong pinaglagyan 


ng bomba. Nasamsam 

din doon ang plakang = 

“8” na gamit ng mga kongresista, mga T-shirt ng mga R ng 
Kongreso at iba pang magdudugtong sa isinagawang pambobomba. 

Anang pulis, iba ang pakay ng isinagawang reyd at “nagkataon la- 
mang” na nakuha roon ang naturang mga “ebidensya” na naging susi 
sa paglutas umano sa krimen. Subalit dahil sa sobrang bilis at di ka- 
pani-paniwalang swerte ng PNP, marami ang nagpapalagay na ang isi- 
nagawang reyd ay bahagi lamang ng plano ng Malacañang na pagtak- 
pan ang papel nito sa krimen. 

Laganap ang pagdududa sa kredibilidad ng isinasagawang imbes- 
tigasyon ng PNP sa pambobomba sa Batasang Pambansa, tulad rin ng 
laganap na pagdududa sa sinasabi nitong isang “aksidente” ang pag- 
papasabog sa Glorietta Mall. Dahil dito, lumalakas ang panawagan 
para sa isang independyenteng imbestigasyon ng pambobomba. Ka- 
bilang sa mga nananawagan nito ang Bagong Alyansang Makabayan 
at Philippine Muslim Council for Islam and Democracy (PMCID). [EB 


terorista” 


bilang bahagi ng pla- 


may impormasyon na sila hinggil 
sa gayong pag-atake dalawang 
linggo bago ang pangyayari. 
Walang dudang mga upisyal 
panseguridad at militar ng Malaca- 
ñang ang nasa likod ng naturang 
mga “pambobomba” at “aksyong 


nong palawigin ang paghahari ni 
Arroyo. 

Ngunit gayon na lamang ang 
panghahamak ni Arroyo at ng kan- 
yang pasistang mga kampon sa 
sambayanang Pilipino kaya lubha 
nilang minamaliit ang tapang, la- 

kas, mga aral at talinong nahalaw 
at napaunlad ng mamamayan sa 
kanilang istorikong pakikibaka pa- 
ra wakasan ang isang pasistang 
diktadura. Desidido ang sambaya- 
nang Pilipino na di na kailanman 
hayaang pagharian muli ng ga- 
yong pasistang diktadura ang ban- 
sa. 

Walang kapagurang inilalantad 
at nilalabanan ng mga pwersang 
rebolusyonaryo, progresibo at de- 
mokratiko ang mga pakanang nag- 
lalayong pag-ibayuhin ang pasis- 
mo at magtatag ng pasistang pag- 
hahari. 

Lubhang mapagbantay ang 
sambayanang Pilipino sa layunin 
ng naghaharing pangkating Arroyo 
na palawigin ang paghahari sa pa- 
mamagitan ng mga pasistang pa- 
kana at gawa-gawang senaryo ng 
terorismo. Hindi sila maloloko ng 
mga pasistang kampon at propa- 
gandista ni Arroyo na naglulubid 
ng mga kasinungalingan upang 
pagtakpan ang pananagutan ng 
Malacanang sa pagbomba sa Glori- 
etta Mall at Batasang Pambansa. 
Walang kredibilidad at hindi pi- 
nagtitiwalaan ng mamamayan ang 
mga imbestigasyong isinasagawa 
ng pulisya ni Arroyo. 

Buo ang kapasyahan ng sam- 
bayanang Pilipino na labanan ang 
lahat ng pagtatangka ng rehimeng 
Arroyo na magsagawa ng marami 
pang aksyong terorista at pasis- 
tang karahasan. Tiyak na mabibigo 
ang mga pasistang pakana nito 
nang mas mabilis pa kaysa mga 
pakana noon ni Marcos. ABI 


ANG BAYAN Nobyembre 21, 2007 


Panibagong kasong 
impeachment laban 
kay Arroyo, ibinasura 


tice ng Mababang Kapulungan 

nitong Nobyembre 14 ang ka- 
song impeachment na isinampa ni 
Atty. Ruel Pulido dahil wala uma- 
no itong sapat na batayan. Ito 
ang ikatlong kasong impeachment 
laban kay Gloria Arroyo mula 2001 
na ibinasura ng mga alipures niya 
sa Kongreso. 

Nagpanggap pa ang mga kon- 
gresista sa komite na pag-usapan 
at pagdebatehan ang kaso. Subalit 
tulad ng inaasahan, walang kaku- 
rap-kurap nilang ibi- 
nasura ang kaso sa 
walang pangingi- 
ming pagpapakita ng 
suporta sa huwad na 
pangulo. Ibinasura 
ang kaso sa botong 
43-1. Tanging si 
Rep. Edgar San 
Luis ng Laguna, na 
kasapi ng Committee 
on Justice at siyang 
nag-endorso ng kaso 
ang bumoto pabor di- 
to. Sadyang pinili ng 
Malacañang si San 
Luis na mag-endorso 
sa kaso dahil alyado 
siya ni Arroyo pero tu- 
makbo siya bilang independyente. 

Bago ito, binalewala ng ko- 
mite ang susog sa kaso (supple- 
mental impeachment complaint) 
na isinampa ng United Opposi- 
tion sa pangunguna ng tagapag- 
salita nitong si Atty. Adel Tama- 
no. Laman nito ang mas mabibi- 
gat na batayan upang patalsikin 
si Arroyo sa poder. Dahil sa pag- 
babasurang ito, nag-walkout 
ang minorya sa pagdinig noong 
araw na iyon at binoykot din ni- 


Jer ng Committee on Jus- 


la ang pagdinig nitong Nobyem- 
bre 14. 

Lantad sa publiko na ang Ma- 
lacañang mismo ang nasa likod ng 
mahinang kasong impeachment na 
isinampa ni Pulido. Isinampa ang 
mahinang kaso na ito upang tiya- 
kin na ibabasura lamang ito. Inu- 
nahan nito ang oposisyon sa pag- 
sasampa ng isang mas malakas na 
kaso. 

Isang prosesong impeachment 
lamang ang pinapayagan ng reak- 
syunaryong konstitu- 
syon laban sa isang 

upisyal ng gubyerno 
sa loob ng isang taon. 

Ibig sabihin, isang 
JJ taong ligtas na na- 

man si Arroyo sa 

banta ng ligal na 
pagpapatalsik 
sa poder. 
Samantala, 
nagsampa rin ng 
bagong kasong im- 
peachment ang Bayan 
Muna, Karapatan at si 
dating Bise Pres. Teo- 
fisto Guingona. Hindi 
ito tinanggap ng de- 
puty secretary general 
ng Mababang Kapulungan 
sa katwirang ito'y labag sa probi- 
syong nagtatakda na isang kaso 
lamang ang maaaring isampa sa 
isang taon. 

Balak ng oposisyon na dalhin 
ang usapin sa Korte Suprema 
upang kwestyunin ang ligalidad 
ng probisyong ito. Ayon kay 
Speaker Jose de Venecia, ang 
Korte Suprema na ang siyang pi- 
nal na magpapasya sa ligal na 
proseso ng pagsasampa ng ka- 
song impeachment. ABI 

Sm PANANALANTA NG PASISTANG ESTADO 


Pinalaya dahil sa writ of amparo 


ya matapos dinggin ng korte ang petisyon para sa writ of amparo 


Dire lalaking dinukot sa Mindanao noong Oktubre ang nakala- 


na isinampa ng kanilang mga pamilya. 


Pinalaya noong Nobyembre 14 
si Luicito Bustamante, 22, sa bisa 
ng writ of amparo na iginawad ng 
korte sa Davao City. 

Bago ito, pinalaya rin noong 
Nobyembre 7 ang aktibistang si 
Ruel Muñasque, 33, sa bisa ng utos 
ng isang hukom sa Pagadian City. 

Sakay sa isang motorsiklo, si 
Bustamante at dalawa niyang ka- 
ibigan ay pinatigil sa isang tsek- 
poynt ng CAFGU sa Sityo Balogo, 
Barangay Malabog, Paquibato Dis- 
trict, Davao City noong Oktubre 27. 
Mamumudmod sana sila ng mga 
polyetong pangkampanya sa elek- 
syong pambarangay nang sila'y 
arestuhin. Pinakawalan ang mga 
kaibigan ni Bustamante subalit pi- 
naiwan siya at inakusahang myem- 
bro ng BHB. 

Dalawang linggong dumanas si 
Bustamante ng matinding tortyur 
sa kamay ng militar. Dahil sa tindi 
ng pagpapahirap sa kanya ay napa- 
dumi siya sa kanyang pantalon. Pi- 
lit ipinakain sa kanya ang kanyang 
dumi. Sinakluban din ng plastik 
ang kanyang mukha para di 
makahinga at pinahiran ng sili. 
Tadtad ng pasa at mga paso ng si- 
garilyo ang kanyang katawan. Pilit 
din siyang pinapirma sa isang do- 
kumentong nagsasaad na kasapi si- 
ya ng BHB. Hindi tinanggap ng 
korte ang naturang dokumento bi- 
lang ebidensya dahil sapilitan la- 
mang itong pinirmahan ni Busta- 
mante. 

Samantala, si Muñasque, lider 
ng Christian Youth Fellowship-Uni- 
ted Church of Christ in the Philip- 
pines at organisador ng Bayan Mu- 
na ay kara-karakang inaresto ng 
mga elemento ng 53rd IB sa Baran- 

gay Poblacion, Dumalinao, Zambo- 
anga del Sur noong Oktubre 24. 

Sakay ng isang van si Muñasque 
kasama ng magsasakang si Roger 
Morales nang arestuhin siya sa 
isang tsekpoynt ng militar. Kinabu- 
kasan ay pinakawalan si Morales 
ngunit ikinulong si Muñasque sa 
mababaw na dahilang may sugat 
siya sa kanyang tuhod. Nagsampa 
ng petisyon para sa writ of amparo 
ang kapatid ni Muñasque at ang 
grupong Karapatan noong Oktubre 
31. 

Inaprubahan na rin ng Korte 
Suprema ang petisyon para sa writ 
of amparo noong Nobyembre 15 ni- 
na Juvy Ortiz at Jeffrey Panganiban 
na dinukot ng mga pinaniniwala- 
ang elemento ng 76th IB noong 
Oktubre 21 sa Gumaca, Quezon. 
Ang mga petisyon ay isinampa ng 
ina ni Juvy na si Maria Ortiz at ina 
rin ni Jeffrey na si Leny Pangani- 
ban. Hinihiling din ng mga magu- 
lang nina Ortiz at Panganiban na 
payagan ang mga kinatawan ng hu- 
kuman na inspeksyunin ang mga 
kampo ng militar ng 76th IB sa Ba- 
rangay Prinsipe, Gumaca at Baran- 
gay Marao, Padre Burgos, lahat sa 
Quezon. 

Inutusan na rin ng korte si Lt. 
Col. Ramon Tello, hepe ng 76th IB, 
na sagutin ang petisyon ng mga 
magulang ng dalawang kabataan sa 
pagdinig na nakatakda sa Nobyem- 
bre 21. 

Ayon sa mga magulang nina Or- 
tiz at Panganiban, dinakip ng mga 
sundalo ng 76th IB ang kanilang 
mga anak at kaibigan nilang si Ro- 
del Monteroso noong Oktubre 21 
habang papunta sila sa bahay ng 
pinsan ni Juvy. Inaakusahan sila 


ng militar na 
mga kasapi 
sila ng BHB. 

Sa kaugn 
pangyayari, nagsampa na rin ng 
petisyon sa Korte Suprema para sa 
writ of amparo ang mga kamag- 
anak nina Edwin Malapote, anak ni- 
yang na si Edwinalyn at asawa ni- 
tong si Primo Reduta at kanilang 
dalawang buwang sanggol. 

Sina Malapote, kasama ang mga 
mag-asawang Luil at Marivic Robles 
at Nestor at Rosalia Sanchez ay di- 
nukot ng mga elemento ng 76th IB 
sa Sityo Slow, Barangay Sidora, Ag- 
dangan, Quezon noong Oktubre 28 
subalit itinatanggi ng militar na 
hawak nila ang mga biktima. 

Naihayag lamang sa publiko 
ang pagkakadukot ng pamilyang 
Malapote nang pakawalan ng mili- 
tar ang mag-asawang Robles at 
Sanchez at mag-ulat ang mga ito 
sa Karapatan-Southern Tagalog. 

Pinararatangan ng militar na 
mga kasapi ng Bagong Hukbong 
Bayan ang pamilyang Malapote. 
Kasalukuyan silang nakabimbin sa 
kampo ng Southern Luzon Com- 
mand (Solcom) sa Lucena City. 

Nakatakda na ring magsampa 
ang mga abugado at organisasyon 
sa karapatang-tao ng writ of ampa- 
ro para kay “Nena”, ang walong ta- 
ong gulang na bata na taga-Tubu- 
ran, Cebu na tinangkang agawin ng 
mga elemento ng 78th IB noong 
Oktubre 16 mula sa mga nag-aala- 
ga sa kanya. 

Samantala, iniutos na ng korte 
ang pag-aresto kay Arnel Enriquez, 
isang elemento ng CAFGU na 
sangkot sa pagkawala nina Sherlyn 
Cadapan at Karen Empefio, mga es- 
tudyante ng University of the 
Philippines na dinukot sa Hagonoy, 
Bulacan noong Hunyo 2006. AB] 

PANANALANTA NG PASISTANG ESTADO 


na 


Bentahe at limitasyon ng writ of amparo 


ulad ng anupamang ligal na 
Tinstunento sa ilalim ng reak- 
syunaryong sistema na sina- 
sabing nangangalaga sa mga kara- 
patan, ang writ of habeas corpus 
(kautusang iharap sa korte ang 
isang dinukot o inarestong tao), 
writ of amparo (kautusang bigyang- 
proteksyon ang isang biktima o na- 
nganganib maging biktima ng kara- 
hasang estado) at writ of habeas 
data (kautusang magsumite sa kor- 
te ng dokumento o impormasyon) 
ay maaaring gamitin ng mamama- 
yan para sa kanilang interes. 
Malinaw sa ilang agarang naka- 
mit na tagumpay sa writ of amparo 
na mas maraming bentahe ito kum- 
para sa writ of habeas corpus na ka- 
dalasang hindi kinikilala at pinag- 
tatawanan lamang ng militar. 
Gayunman, kailangang maging 
mulat sa mga limitasyon ng mga 
instrumentong ito at masapol na 
hindi nito lubos na mapipigilan 
ang militar sa isinasagawang mga 
ekstrahudisyal na pamamaslang, 
pagdukot at iba pang pasistang 
pandarahas sa mamamayan. 
Magagawa pa rin ng militar na 
magkaila na hawak nila ang isang 
biktima ng pagdukot o tumangging 
ilantad ang kanilang mga ulat at 
rekord. Ang ganitong pagtanggi at 
tahasang pagsisinungaling ay wala 


namang katumbas na mabigat na 
mga kaparusahan. 

Maaari ring masabotahe ng mi- 
litar ang mga nabanggit na instru- 
mento. Maaari nilang tularan ang 
ginawa sa Argentina at Chile kung 
saan nilunod ang mga korte ng 
mga huwad na petisyon para sa 
writ of amparo para bumagal ang 
proseso ng paggagawad nito at sa 
gayo'y maipagkait ito sa mga tunay 
na biktima. Magaga- 


wa ito ng militar an 


dahil maaaring 
magpeti- 
syon pa- 
ra sa 

writ of amparo ang 
iba pang tao 
o grupo 
kung wa- 
lang pa- 
milya o iba 
pang ka- dim 


pamila a PA. 


mag-anak 
ang biktima. Maaari rin itong 


gawin ng militar para unahan ang 
mga tagapagtaguyod ng karapa- 
tang-tao sa pagsasampa ng peti- 
syon. 

Sa ilalim ng mga diktadurang 
militar sa Argentina, mas dumami 
pa ang mga biktima ng ekstrahudi- 
syal na pamamaslang matapos pai- 
ralin ang writ of amparo. Ipinagpa- 


tuloy ang mga ito sa pamamagitan 
ng paggamit ng mga bayarang ma- 
ton o mamamatay-tao, para hindi 
matukoy ang kamay ng makinar- 
yang panseguridad ng estado sa 
mga krimeng ito, bagay na palagi- 
ang ginagawa ng militar sa Pilipi- 
nas. 

Sa kabilang panig, dapat gami- 
tin ng mamamayan ang writ of am- 
paro bilang karagdagang instru- 
mento sa kanilang paglaban sa pa- 

sistang pandara- 
~~ has ng 
militar. 
Nagawa ito 
nang epek- 
tibo da- 
hil may- 
roong ma- 
/ sigla at mala- 
kas na suporta mu- 
Ø la sa kilusang masa 
f at aktibong pakikitung- 
gali sa propaganda. 
Kaalinsabay nito, ang 
pakikibaka laban sa pasismo ay da- 
pat na iugnay ng mamamayan sa 
kanilang pangkalahatang pakikiba- 
ka para sa panlipunang katarungan 
at demokrasya. Sa katuus-tuusan, 
ang pagwawakas sa pasismo ay ma- 
tatamo lamang sa pagbabagsak ng 
buong bulok na sistema at nagha- 
haring reaksyunaryong estado. W 


2 ahente ng death squad pinarusahan sa Samar 


DV ahenteng nagsisilbi sa mga death squad 
ng militar ang ginawaran ng parusang kamatayan 
sa Samar nitong Oktubre. 

Isinagawa ang mga pagparusang ito sa pagsisikap 
ng rebolusyonaryong kilusan na papanagutin ang mga 
sangkot sa mga pampulitikang pamamaslang at pag- 
hahasik ng pasistang terorismo laban sa mamamayan. 

Nitong Oktubre 28, isinagawa ng Rodante Urtal 
Command (RUC) ng Bagong Hukbong Bayan (BHB) sa 
Northern Samar ang pagparusa ng kamatayan kay Mar- 

cos “Macoy” Anquilo sa Catarman, Northern Samar. Si 
Anquilo ay isang upisyal ng Intelligence Service of the 
AFP (ISAFP) at ng Military Intelligence Group (MIG). 
Sangkot siya sa pagpaplano at aktwal na pagpaslang 
kina Prof. Jose Maria Cui (noong Enero 19, 2007) at 
Jessie Bacalso (noong Hunyo 15, 2007). Ang mga bik- 
tima, na kapwa mga ligal na aktibista, ay parehong 
pinaslang sa loob ng University of Eastern Philippines 
(UEP). Kapitan si Anquilo ng barangay sa UEP Zone III. 

Si Anquilo ay kanang kamay ni Lt. Col. Manuelito 

Usi, hepe ng 63rd IB noong 2004-2005. Sa atas ni 
Usi, pinamunuan ni Anquilo ang paghahagis ng mo- 
lotov at tangkang pagsunog sa himpilan ng Bayan 
Muna sa Barangay Cawayan, Catarman noong Abril 6, 
2005. Nagsabwatan din sila ni Usi sa pagtatayo ng 
lokal na tsapter ng Guardians Brotherhood Inc. na gi- 
namit nila para maglunsad ng saywar, pananabotahe 
at pisikal na pang-aatake sa mga ligal na progresi- 
bong organisasyon at aktibidad sa Catarman, laluna 
sa loob ng UEP. 

Sa UEP, sinamantala ni Anquilo ang kanyang pu- 
sisyon bilang kapitan ng barangay para magtayo ng 
armadong grupo para sa proteksyon ng pinatatakbo 
niyang iligal na pasugalan at sindikato ng iligal na 
droga. 

Pinarusahan din ng kamatayan ng BHB ang ahen- 
teng militar na si Elizabeth “Sabet” Gutierrez mata- 
pos siya arestuhin ng isang tim mula sa Arnulfo Or- 
tiz Provincial Operations Command (BHB-Samar) sa 
Cancaiyas, Basey, Samar noong Oktubre 24. 

Si Gutierrez at ang kanyang asawang si Norberto 
“Huling” Gacuma ay nakipagsabwatan sa 62nd sa ila- 
lim ni Lt. Col. Jonathan Ponce para dukutin ang mag- 
asawang aktibistang sina Juliet Fernandez at Manuel 
Pajarito noong Mayo 11 sa Pinabacdao, Samar. Ang 
mga biktima ay dinala sa mga detatsment at himpi- 
lan ng militar ng 62nd IB kung saan sila ipinailalim 
sa matinding tortyur. Hindi pa rin sila inililitaw 
hanggang ngayon. 

Sangkot din si Gutierrez sa pagdukot sa limang 
sibilyan sa Barangay Cancaiyas--apat na babae at 
isang lalaki--na inaakusahang mga gerilya ng BHB. 
Dinala sila sa detatsment ng AFP sa Barangay Cogon 
kung saan pinaghubo't hubad sila at tinortyur. Tatlo 
sa mga sibilyang ito--sina Ina Gerellana at ang kan- 
yang ina at asawa--ay nawawala pa rin hanggang 
ngayon. 

Sa suporta ng militar, nanalo si Gutierrez bilang 
kapitan ng Barangay Cancaiyas sa eleksyon nitong 
nagdaang Oktubre. Naghasik ng takot si Gutierrez sa 
baryo para matiyak niya ang kanyang panalo. Ang 
mga tutol sa kanya ay inakusahan niyang myembro 
ng BHB at ipinatawag sa detatsment ng 62nd IB. Ka- 
bilang sa mga hinaras ang dating kapitan ng baran- 
gay. Dahil sa takot, nilisan ng dating kapitan at iba 
pang residente ang Cancaiyas dalawang linggo bago 
mag-eleksyon. 

Sina Gutierrez at kanyang asawa ay mga dating 
kasapi ng rebolusyonaryong kilusan na bumaligtad at 
nagpagamit bilang mga operatibang paniktik ng mi- 
litar. Noon pa mang Setyembre 2006 ay iniutos na ng 
hukumang bayan na arestuhin si Gutierrez dahil sa 
kasong pang-eespiya. ABI 

Kumperensya ng mga 
upisyal pampulitika 
sa Cagayan Valley, 
tagumpay 


` NA S 
x TRANSPORMA 
ana ATING BILAN! 
erd ANG ATING ANG PAARALAN 
P2 Gg MAQISMOL 


maalingawngaw ang sigaw ng tagumpay sa 
l | patatapos ng isinagawang Kumperensya ng 

mga Upisyal Pampulitika sa Cagayan Valley. 
Idinaos ito noong Agosto 9-17 sa isang sonang ge- 
rilya sa Cagayan Valley sa gitna ng operasyong laking 
batalyon ng militar sa kalapit na mga baryo. Dinalu- 
han ito ng 32 delegado na pawang mga upisyal pam- 
pulitika mula sa iba't ibang larangang gerilya ng re- 
hiyon at iba pang mga tagamasid. 

Pangunahing layunin ng kumperensya na maar- 
masan ang mga upisyal pampulitika ng BHB ng ka- 
alaman para epektibo nilang magampanan ang kani- 
lang gawain. 

Partikular na tinutugunan ng kumperensya ang 
kagyat at mahalagang tungkulin ng pagpapalaki ng 
hukbong bayan at pagpaparami ng larangang gerilya. 
Tungo rito, pinalalim dito ang pagsusuri sa mga 
problemang kinakaharap sa gawaing pampulitika at 
pang-ideolohiya sa BHB at nagsagawa ng kaukulang 
mga resolusyon. 

Natukoy sa kumperensya ang mga tagumpay ng 
rehiyon sa pagsusulong ng digmang bayan. Anito, 
tuluy-tuloy na lumalawak ang kinikilusang lugar, du- 
marami ang mga mandirigma ng hukbong bayan, lu- 
malawak ang saklaw ng rebolusyonaryong impluwen- 
sya, nakapaglulunsad ng mga taktikal na opensiba at 
naisusulong ang kilusang masa. Napangibabawan ni- 

to ang konserbatismo at binigo ang 
sunud-sunod na mga kampanyang 
militar ng AFP para lipulin ang BHB 
sa rehiyon. 

Pero tinukoy din ang ilang usa- 
pin kaugnay ng mabilis na pagko- 
konsolida ng mga yunit ng hukbo, 
pangangalaga at pagmamantini ng 
pwersa, pagdagdag ng mga platun 
at pagtatayo ng mga bagong komi- 
teng larangan sa dati nang nakiki- 
lusang mga bayan. 

Batay sa malalim na pag-aaral 
sa mga problemang kinakaharap sa 
gawaing pampulitika ng BHB sa re- 
hiyon ay inilatag ng kumperensya 
ang mahahalagang tungkulin ng 
mga upisyal pampulitika sa susu- 
nod na dalawa hanggang tatlong 
taon. 

Gawing isang malaking paara- 
lan ng Maoismo ang Hukbong Ba- 
yan. Kinilala sa kumperensya na 
kailangang sundan ang mga isina- 
sagawang teoretikal na pag-aaral 
ng mga kurso hinggil sa mga prak- 
tikal na usapin. Nakita ang kagyat 
na pangangailangang magbuo ng 
mga pansuportang kurikulum sa 
mga regular na kurso. 

Napagkaisahang buuin ang tat- 
long suplementaryong kurso ng In- 
termedyang Kursong Pampartido. 
Alinsunod sa atas ng Komite Sen- 
tral, magbubuo rin ng mga kuriku- 
lum para sa pangangailangan ng 
mga komiteng larangan. Ilan sa na- 
tukoy na mga kailangang gawan ng 
modyul o kurikulum ang pag-aaral 
sa estilo at paraan ng pamumuno 
at pangangasiwa, pagpaparami at 
pagpapaunlad sa mga kadre: pama- 
maraan ng pagsusuri at paggawa: 
at pagpapanibagong hubog sa usa- 
pin ng kahirapan, kamatayan, pag- 
papamilya at pagtrato sa kababai- 
han. 

Nagkaisa ring paghandaan ang 
pag-aaral ng Abanteng Kursong 
Pampartido sa pamamagitan ng ko- 
lektibong pag-aaral sa mga librong 
sanggunian nito. Pinagtibay ang 
pagpapalaganap sa pag-aaral ng 

iba't ibang paksa ng kurikulum ng 
Pambansa-Demokratikong Paaralan 
sa hanay ng mga mandirigma at 
masa. 

Gayundin, muling idiniin ang 
pangangailangang pag-aralan ang 
mga buhay na karanasan mula sa 
mga taktikal na opensiba, kilusang 
masa, gawaing konsolidasyon, pag- 
tatayo at pagsasaayos ng mga sa- 
ngay ng Partido sa lokalidad at ma- 
bilis na pag-oorganisa ng masa 
nang nagsasaalang-alang sa kani- 
lang partikularidad. Pinagkaisahan 
ding maglunsad ng mga pag-aaral 
ng mga napapanahong isyu at ng 
mga sinulat ni Kasamang Jose Ma- 
ria Sison. 

Kailangang pabilisin ang pag- 
papatupad ng programa sa literasi- 
ya at numerasiya sa hanay ng BHB 
at gawan ng paraan ang pag-aa- 
ngat ng literasiya sa hanay ng ma- 
sa. 

Pahigpitin ang pagkakaisang 
panloob at panlabas. Tinukoy din 
sa kumperensya ang suliranin ng 
sektaryanismo. Sa partikular, may 
mga pagkakataong napapansin ito 
sa pagitan ng mga datihan at ba- 
guhang kadre at mandirigma, sa 
pagitan ng mga upisyal at mandi- 
rigma, sa pagitan ng mga kadre at 
mandirigma at sa mga aktitud sa 
kababaihan at mga minorya. 

Para harapin ito, nanawagan 
ang kumperensya na pairalin ang 
galangan at pamamahalan sa mga 
kadre at mandirigma at bakahin 
ang pyudal at burgis na gawi sa pa- 
kikipagrelasyon. 

Dapat ding pasiglahin ang pag- 
papatupad ng “tatlong demokra- 
sya” at ang pana-panahong pagla- 
hok ng mga upisyal sa gawaing 
produksyon, paghahakot ng panus- 
tos at iba pang manwal na gawain 
para sa pagpapahigpit ng pagka- 
kaisa. Dapat sapulin at palagana- 
pin ang pag-aaral sa paggalang ng 
karapatan ng kababaihan at kultu- 
ra ng mga pambansang minorya. 

Kailangan ding suriin sa hanay 


ng mga upisyal ang pinagmumulan 
ng di mahigpit na ugnayan. Kaug- 
nay nito ay dapat iwaksi ang ma- 
pagmataas na pagtingin sa sarili at 
ang pagmamaliit o di pagkonsidera 
sa ibang mga pananaw. 

Pahusayin ang dalawahang 
pamumuno sa hukbo upang ma- 
bigyang-diin kapwa ang gawaing 
militar at gawaing pampulitika 
sa BHB. Dapat palagiang tinitiyak 
na napamumunuan ng pulitika ang 
lahat ng aktibidad ng Hukbo. Da- 
pat ding pag-isipang mabuti ang 
mga pamamaraan ng pagpapalawak 
at pagpapabilis sa gawaing masa. 
Nanawagan ang kumperensya na 
bakahin kapwa ang konserbatismo 
at adbenturismong tendensya sa 
pamumuno sa masa at sa gawaing 
militar. 

Niresolba ng kumperensya na 
kailangang bigyang-diin ang usa- 
pin ng upa sa lupa sa pagsusulong 
ng mga pakikibaka at kampanyang 
antipyudal. Dapat ding isulong ang 
gawaing propaganda at pangkultu- 
ra gamit ang iba't ibang porma at 
mapanlikhang paraan. Dapat mag- 
pursige ang mga upisyal pampuliti- 
ka sa pagsisinsin ng gawaing al- 
yansa sa mga baryo at bayang sak- 
law at hanggang sa kayang abutin 
sa antas ng prubinsya. 

Sa pagrerekluta at pagmaman- 
tine ng mga Pulang mandirigma, 
dapat magkaisa ang mga upisyal 
pampulitika at pangmilitar at lahat 
ng mandirigma sa nilalaman ng 

memorandum ng Komite Sentral 
hinggil sa pagrerekluta at panga- 
ngalaga ng pwersa. Dapat palaga- 
napin sa buong rehiyon ang kara- 
nasan ng isang yunit na nakapag- 
lunsad ng tuluy-tuloy na produkti- 
bong gawain sa isang tipak ng 
mga baryo sa loob ng apat hang- 
gang anim na buwan matapos ma- 
ani ang mga bunga ng gawaing 
masa. 

Kailangan ding maglaan ng 
panahon at pagsisikap sa pagla- 
lansag sa kaaway habang umiiwas 
sa atake ng kaaway. Iprayoridad 
ang paglalansag sa CAFGU at pag- 
hadlang sa pagtatayo nito. Isunod 
ang mga pulis at ang mga nakaba- 
babang ranggo ng mga sundalo na 
may kamag-anak sa saklaw ng 
konsolidadong mga erya. 

Magsasagawa ng panlipunang 
pagsisiyasat at pagsusuri sa uri sa 
lugar na kinikilusan. Patuloy na 
magpalalim dito at matamang su- 
baybayan ang mga pagbabago ng 
sitwasyong pampulitika. Inatasan 
ang lahat ng upisyal na isulat at 
ipamahagi ang naipong maraming 
datos at naunang pagsisiyasat 
mula antas ng baryo, bayan, lara- 
ngan at rehiyon. Bibigyan ng pag- 
aaral sa laman ng panlipunang 
pagsisiyasat ang mga bago o ba- 
gong-lipat na kadre. 

Habang sinusuportahan ng 
upisyal pampulitika ang kumand 
sa militar, paunlarin ang mga 
pampulitikang rekisito ng mga 
gawaing militar. Ipagpapatuloy 
ang dating estilo ng mga nakara- 
ang taon ng pagsuporta ng upisyal 
pampulitika sa kumand sa militar 
sa buong proseso ng gawaing mi- 
litar, mula sa paghahanda hang- 
gang sa aktwal na paglulunsad ni- 
to. Sa mga taktikal na opensiba, 
dapat tiyakin ng mga upisyal pam- 
pulitika ang paghahanda at konso- 
lidasyong pampulitika at prepara- 
syon sa ideolohiya ng mga kasama 
at mga kasapian sa lokalidad bago 
at matapos ang aksyong militar. [B 


10 


< MGA ULAT KORESPONSAL 
Sama-samang pagkilos ng 


mga manggagawa sa Triumph 


inagdugtong-dugtong ng 
Pre manggagawa ng Tri- 

umph International Phils. 
Inc. (TIPI) ang kanilang mga pro- 
duktong bra sa harap ng upisina 
nito sa Makati City noong Oktubre 
22 bilang pagkundena sa mga 
paglabag ng maneydsment sa ka- 
nilang collective bargaining agree- 
ment (CBA). Kabilang sa mga pag- 
labag ng maneydsment ang 
pagpapapasok ng mga kon- 4 
traktwal na manggagawa, ma- 
lawakang tanggalan ng 
mga regular, kaswali- 
sasyon at hindi pag- 
bibigay ng 
emergency cost 
of living allo- 
wance (ECOLA). 
Gumawa rin ng 
isang malaking bra 
ang mahigit 450 mangga- 
gawa na sumama sa pagki- 
los. 

Ayon sa pahayag ng Bagong 
Pagkakaisa ng mga Manggagawa 
sa Triumph International (BKMTI), 
nagsimulang kumuha ng mga pan- 
samantalang manggagawa o “tem- 
po” ang TIPI noong Agosto. Uma- 
bot sa 180 mga “tempo” ang ipi- 
nasok nito na may kontratang tu- 
matagal lamang nang apat hang- 
gang anim na buwan. 

Labag ito sa kanilang CBA 
kung saan nakasaad na maaari la- 
mang magpapasok ang TIPI ng ga- 
yong mga manggagawa para sa 
pana-panahon at di regular na tra- 
baho o bilang panghalili sa isang 
regular na manggagawang lumi- 
ban sa trabaho. Maliban sa mga 
kadahilanang ito, malinaw sa ka- 
nilang CBA na lahat ng mga mang- 
gagawang tatanggapin ay magka- 


karoon ng probationary na istatus 
at awtomatikong kandidato para 
sa regularisasyon matapos ang 
anim na buwan. 

Kasabay nito, tuluy-tuloy na 
ipinatutupad ng TIPI ang pwersa- 
hang pagpaparetiro ng mga regu- 
lar na manggagawa para bigyang- 
daan ang malawakang kontraktwa- 
lisasyon sa kumpanya. Layunin 
din nito na pahinain ang un- 
yon bago mag-2010. Ayon 
sa unyon, mula taong 
2000 ay umaabot 
na sa 400 ang 
mga manggaga- 
wang pwersa- 
hang pinagreti- 
ro habang 35 la- 
mang sa mga 
bagong mang- 
gagawa ang naregu- 
larisa. Parami nang parami 
ang pinagreretiro. Ngayong taon 
lamang, umabot na sa 71 ang 
pinagretiro ng kumpanya. Nilala- 
bag din ng kumpanya ang probi- 
syon sa CBA na nagsasaad na pra- 
yoridad na makapasok ang mga 
kamag-anak ng mga regular na 
manggagawa kung mayroong ma- 
babakanteng pusisyon sa pabrika. 

Ang Triumph International ay 
isang dambuhalang kumpanyang 
pag-aari ng isang pamilyang Ger- 
man (Spieshofer/Braun). Gumaga- 
wa ang mga pabrika nito panguna- 
hin ng iba't ibang klase ng under- 
wear tulad ng mga bra at iba pang 
kasuotang panloob na pambabae. 
Gumagawa rin ito ng mga kasuo- 
tan para sa mamahaling mga tatak 
tulad ng Liz Claiborne, Victoria's 
Secret, Chicos, Dailin at Marks and 
Spencer. Ang 60% ng mga produk- 
to nito ay diretsong inieksport sa 

Walmart, isa sa pinakamalalaking 
department store sa US. Umaabot 
sa 40,000 ang mga manggagawa 
ng Triumph International sa buong 
mundo. 

Dito sa Pilipinas, ang Triumph 
ay may dalawang production cen- 
ters, ang TIPI at ang Star Perfor- 
mance Inc. Parehong nasa loob ng 
FTI compound ang mga ito. Sa TIPI 
pa lamang, umaabot na sa mahigit 
1,200 ang mga manggagawa. Ma- 
yorya rito ay kababaihan at naka- 
paloob sa unyon. 

Tinatayang kumikita ang TIPI 
ng P20 milyon kada araw. Gayun- 
paman, tumatanggi itong ipatupad 
ang kakarampot na P12 nakatak- 
dang emergency cost of living al- 
lowance o ECOLA. Idinadahilan ng 
maneydsment na mas mataas na- 
man sa nakatakdang minimum ang 
kanilang arawang sahod na 
umaabot nang P500 kada araw. Pe- 
ro mas mababa pa rin ito sa tinu- 
koy na halaga para sa arawang pa- 
ngangailangan ng anim-kataong 
pamilya na umaabot na sa mahigit 
P700. 

Sa gitna ng pambabarat at pag- 


sikil ng TIPI, isinagawa ng mga 
manggagawa ang kanilang mga ki- 
los-protesta. 

Kabilang dito ang paglulunsad 
ng mga sama-samang pagkilos tu- 
lad ng pagboykot sa overtime na 
nilalahukan ng 95% ng kasapian ng 
unyon. Inilunsad rin nila ang dala- 
wang maiigsing martsa mula sa ta- 
rangkahan ng FTI para sabay-sabay 
na pumasok sa pabrika. Nagdala si- 
la ng mga plakard at balatengga na 
isinabit nila sa loob at labas ng pa- 
gawaan. Nagbuo sila ng mga gru- 
pong pandiskusyon para talakayin 
hindi lamang ang kanilang mga 
isyu kundi pati ang mga nagbaba- 
gang pambansang isyu. Kasabay 
nito, nagsampa ng kasong unfair 
labor practice ang kanilang unyon 
sa Department of Labor and Em- 
ployment habang nakikipagnegosa- 
syon ito sa maneydsment. 

Halos dalawang buwan nang 
tuluy-tuloy na kumikilos ang unyon 
at mayroon na itong mga panimu- 
lang tagumpay. Pansamantala na 
nitong napaatras ang sapilitang 
pagpaparetiro sa mga regular na 
manggagawa. Naigiit rin nitong 


iparegularisa ang ilan sa mga 
manggagawang “tempo.” Bahagi 
nito ang paggawad ng probationary 
na istatus sa 102 kontraktwal at 
pagpuproseso sa 80 pa. Napwersa 
na rin nilang magbukas ang ma- 
neydsment para sa pagbibigay ng 
ECOLA. 

Alam ng mga manggagawa na 
kailangan nilang ipagtanggol ang 
mga tagumpay na ito dahil anu- 
mang oras ay maaaring bawiin ang 
mga ito ng TIPI. Nahaharap sila sa 
mas matinding paglaban sa pana- 
hon ng muling negosasyon para sa 
bagong CBA sa darating na taon. 

Ipinamalas ng mga manggaga- 
wa sa TIPI ang lakas ng kanilang 
pagkakaisa at sama-samang pagki- 
los. Sa pamamagitan ng militan- 
teng pagkilos, lalo pa nilang napa- 
lakas ang kanilang unyon at naita- 
as ang pagkakaisa ng lahat ng mga 
manggagawa sa pabrika. Pinatuna- 
yan nila na sa tuluy-tuloy na paggi- 
giit ng kanilang mga karapatan at 
kagalingan, mabilis na napapanday 
ang makauring paninindigan at na- 
lalagpasan ang tila napakahirap ba- 
guhin na kalagayan at kalakaran. [B 


2 inarestong raliyista, pinalaya ng taumbayan 


Gua ng galit na galit na mamamayan ang mu- 
nisipyo ng Rapu-Rapu sa Albay upang palayain 
ang dalawang aktibistang kontra-mina na dinakip 
ng mga pulis noong Nobyembre 14. 

Sina Antonio Casitas, 69 taong gulang na taga- 
pagsalita ng Sagip Isla, Sagip Kapwa, at Stephen 
Prestado, isang estudyante ng Ateneo de Naga 
University at koresponsal ng Bicol XPress, ay inares- 
to ng mga pulis ng Rapu-Rapu dahil namuno uma- 
no sila sa isang walang permit na rali laban sa ma- 
paminsalang pagmimina ng Lafayette. 

Ayon sa Umalpas Ka-Bicol, isang grupong tutol 
sa mapaminsalang pagmimina at land-use conver- 
sion, idinaos ang aksyong protesta sa harapan ng 
munisipyo kasabay ng sesyon ng Sangguniang Ba- 
yan. Iginigiit ng mga raliyista na gumawa ng tiyak 
na paninindigan ang gubyernong munisipal laban 
sa Rapu-Rapu Polymetalic Mining Project na pag- 

aari ng Lafayette Mining Ltd. ng Australia. Anila, 
ang dayuhang minahan ang siyang sanhi ng pani- 
bago at malawakang pagkamatay ng mga isda at la- 
mang-dagat sa Rapu-Rapu at paligid nito. 

Inaresto sina Casitas at Prestado pagkatapos ng 
rali bandang alas-3:15 ng hapon. Isang oras silang 
ikinulong at ininteroga ng pulisya kaya nagalit ang 
taumbayan at sumugod sa munisipyo. Sa tindi ng 
kanilang presyur ay namagitan ang dalawang kaga- 
wad ng Sangguniang Bayan at napilitang palayain 
ng pulisya ang dalawang aktibista. 

Mariing kinundena ni Clemente Bautista Jr., na- 
tional coordinator ng Kalikasan People's Network for 
the Environment (Kalikasan PNE), ang pandarahas na 
ito ng gubyernong munisipal. Kaalinsabay nito, pi- 
nuri niya ang pagiging mapagbantay ng taumbayan 
para ipagtanggol at ipaglaban ang kanilang patri- 
monya at mga karapatang sibil at pampulitika. [EB 

16 armas, nasamsam ng BHB 
sa Compostela Valley 


LABING-ANIM na armas ang nasamsam ng mga 
Pulang mandirigma ng Bagong Hukbong Bayan na 
kabilang sa 5th Pulang Bagani Company sa ilalim 
ng Merardo Arce Command (MAC-BHB) sa 
Southern Mindanao. Sabayang sinalakay ng mga 
Pulang mandirigma ang dalawang malaking kum- 
panyang agribisnes sa Compostela Valley noong 
Nobyembre 12. 

Ayon kay Ka Martin Henares, tagapagsalita ng 
5th Pulang Bagani Company, isinagawa ang dala- 
wang operasyong pagdisarma laban sa mga arma- 
dong bantay ng Compostela Plantations, Inc. 
(CPI) at Dizon Farms sa Sityo Pilar, Barangay Ba- 
bag, Monkayo. Kabilang sa mga nasamsam mula sa 
mga gwardya nito ang dalawang baby armalite, li- 
mang karbin, tatlong shotgun, dalawang pistolang 
.38 at iba't ibang kalibreng bala, isang radyong 
VHF at isang motorsiklo. 

Ang dalawang malaking kumpanyang agribis- 
nes ay aktibong nakikipagtulungan sa pasistang 
pwersa ng 28th IB na nakabase sa prubinsya. Ga- 
mit ang kanilang armadong goons, hinaharas at 
pinababantaan ng CPI at Dizon Farms ang mga ko- 
munidad sa paligid ng mga plantasyon. Samanta- 
la, ang 28th IB naman ay may mahabang rekord 
ng pamamaslang at panununog sa mga bahay ng 
mga sibilyan. Isa sa mga pinaslang nito ay isang 
taong may kapansanan sa utak. 


Malalaking asyenda at plantasyon, 
target ng panukalang batas ng KMP 


MGA malaking asyenda, plantasyong pag-aari ng malala- 
king panginoong maylupa, mga dayuhang korporasyon at 
ng gubyerno at maging mga reserbasyong militar ang pa- 
ngunahing mga target ng panukalang batas na inihain ng 
Kilusang Magbubukid ng Pilipinas (KMP) sa Mababang Ka- 
pulungan ng Kongreso. 

Layon ng panukalang batas, na pinamagatang “Ge- 
nuine Agrarian Reform Bill” (GARB), na palitan ang bo- 
gus na Comprehensive Agrarian Reform Program na mag- 
tatapos na sa susunod na taon. Kabilang sa mga target 
ng panukalang batas na ito, ayon kay Rafael “Ka Paeng” 
Mariano, tagapangulo ng KMP at presidente ng partidong 
Anakpawis, ang Hacienda Luisita sa Tarlac, Hacienda Re- 
yes sa Quezon, Hacienda San Antonio at Santa Isabel sa 
Isabela, Hacienda Bacan sa Negros Occidental, Fort Mag- 
saysay sa Nueva Ecija, ang stock farm sa Dumarao, Capiz 
sa Panay, at maging ang mga plantasyon ng Dole, Del 
Monte at NDC Guthtrie sa Mindanao. 

Ayon sa pag-aaral ng KMP, 60% ng kabuuang lupang 
agrikultural (halos siyam na milyong ektarya) ay priba- 
dong pag-aari ng 13% lamang ng mga panginoong may- 
lupa sa bansa. Mahigit 20% ng mga lupaing agrikultural 
(tatlong milyong ektarya) ay nasa kamay ng 9,500 indi- 
bidwal lamang. Ani Mariano, dapat nang wakasan ang 
monopolyo sa lupa sa bansa dahil sa masaklap na kato- 
tohanan na ang mga nagbubungkal ng lupa at siyang 
nagpapakain sa buong bansa ay walang sariling lupa at 
nagugutom. 


Malawakang welga sa France at Germany 


MALAWAKANG naparalisa ng mga 
nagwewelgang manggagawa ang 
transportasyon sa France at 
Germany nitong Nobyembre 14. 
Ang welga sa France ay inilunsad 
ng mga manggagawa sa transpor- 
tasyon, elektrisidad at gas laban 
sa plano ng gubyerno ni Pres. 
Nicolas Sarkozy na bawasan ang 
mga benepisyo sa pensyon. Ang 
welga sa Germany ay inilunsad ng 
GDL, ang unyon ng mga mangga- 
gawa ng Deutsche Bahn (kumpan- 
ya sa tren na pag-aari ng estado 
ng Germany) kaakibat ng hinihi- 
ling nilang 31% pagtaas ng 
sahod. 

Una nang naparalisa ang trans- 

portasyon, gas at elektrisidad sa 
buong France noong Oktubre 18 sa 
24 oras na welga ng pitong malala- 
king unyon. Nagmatigas ang pama- 
halaang Sarkozy laban sa iginigiit 
ng mga unyon na huwag bawasan 
ang kanilang mga benepisyo sa 
maagang pagreretiro. 

Sa ikalawang malawakang wel- 
ga nitong Nobyembre 14, naki- 
simpatya ang 31 unibersidad sa 
kahilingan ng mga manggagawa 
ng pitong unyong nauna nang 
nagwelga. Nagsimula na ring 
magwelga ang mga guro at emple- 
yado ng gubyerno dahil sa pla- 
nong pagtatanggal ng mga traba- 
hador ng pamahalaan, pagbaba- 


was sa mga nakukuhang benepis- 
yo at subsidyo ng mga eskwela- 
han at pagsingil ng matrikula sa 
mga unibersidad. 

Sa Germany, nagwelga ang un- 
yong GDL nang 10% lamang na 
dagdag sa sweldo ang nais ibigay 
ng DB. Anang mga manggagawa, 
sila na ang may pinakamababang 
sweldo sa sektor ng transportasyon 
sa buong Europe. Umabot sa tat- 
long buwan ang negosasyon bago 
nagwelga ang unyon. Nagwelga 
maging ang mga unyon ng trans- 
portasyon na hindi myembro ng 
GDL. Nakaamba rin ang pagsasapri- 
bado ng estado sa ilang sektor ng 
transportasyon. 

pa Editoryal 
ta.  Pukawin, organisahin at pakilusin 
et ang milyun-milyong mamamayan 
KUDA HA uong larga nang ipinatutupad ngayon ng pangkating Arroyo ang plano nitong ila- 


BN UNIT LUNA B 
. NIA, tag ang sitwasyon para patuloy na makapaghari lagpas sa 2010. Walang katapus- 
3 Y n an ang marurumi at kriminal na pakana nito--mga pambobomba, panunuhol, pag- 
pan Da pagpa. mamaniobra, pambabraso, pamamaslang at panunupil--upang tiyaking mapupuksa 
a AKEN DS tista ang lahat ng humahadlang sa kanila. 
GN y Kaya naman lalo na ngayong iginigiit ng bayan na wakasan na ang ubod ng bu- 
r lok at sagad sa lupit na paghahari ni Arroyo. Nagkakaisa ang kanilang sigaw na 
wakasan na ang paghahari ng teroristang lagim, pandarambong at panunupil. 
Dapat hasain at gamitin ng sambayanan ang kanilang mga sandata sa pag- 
laban—ang armadong rebolusyonaryong kilusan, ang hayag na kilusang 
masa at ang nagkakaisang prente. 
' Napakainam ng obhetibong kundisyon ngayon para isulong ang 
RTZ mga taktikal na opensiba, pausbungin ang masiglang kilusang ma- 
eo. sa, isulong ang mga pakikibakang bayan at palawakin ang nagka- 


PA kt g F gba! GA kaisang prente. 
Hi GANG NG AA A- ogo be Tuluy-tuloy at ibayo pang nalalantad at nahihiwalay ang 
Y 


fl DRS rehimeng Arroyo sa masa ng sambayanan. Maging ang 
Y naghaharing pangkatin ay binabagabag ng lumala- 


lim na mga hidwaang sanhi ng kasakiman ni Arroyo 
sa kapangyarihan at kayamanan. Higit na ring 
apa rumurupok ang suporta sa rehimen ng nakarara- 
č 4 ming nakabababang upisyal at tauhan ng re- 
`p e) aksyunaryong sandatahang lakas nito. 
Nakaatang sa balikat ng rebolusyo- 
naryong kilusan at mga progresibo at 
demokratikong pwersa ang tungkuling 
pamunuan ang sambayanan, tipunin 
ang kanilang sumisidhing galit at 
itransporma ito sa materyal na pwersa 
laban sa naghaharing rehimeng US-Ar- 
royo at sa kabuuan ng umiiral na reak- 

Mga instruksyon sa paglilimbag 


1. Ang pahina 13, na eksaktong kopya ng pahina 1 maliban sa mas mapusyaw ang 
masthead o logo ay para sa mga gumagamit ng mimeo machine o naglilimbag sa para- 
ang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


